OpenLLM-France/wikimedia huggingface dataset:
# Berta Piñán

Berta Piñán (Cangues d'Onís, 1963) és una escriptora asturiana en asturlleonès i castellà.

## Biografia

Estudià Filologia Hispànica a la Universitat d'Oviedo i actualment és professora de Secundària a l'Institut Carmen Conde de Las Rozas de Madrid. A Oviedo, freqüentava la tertúlia literària del Café Oliver, de José Luis García Martín. Mentre estudiava la carrera universitària, va fundar la revista literària Adréi, juntament amb Xuan Bello i Antón García. En aquells anys, va començar a escriure a la revista de l'Acadèmia de la Llengua Asturiana, Lletres Asturianes.
En la seva producció literària destaquen poemaris com Al abellu les besties, Vida privada, Temporada de pesca i Un mes, així com el llibre de contes La tierra entero.
Des de 2008 és membre de l'Academia de la Llingua Asturiana.
El 25 de juliol de 2019 va ser nomenada consellera de Cultura, Política Lingüística i Turisme del Principáu d'Asturies.

### Obres
#### Poesia

* Al abellu les besties (1986)
* Vida privada (1991)
* Temporada de pesca (1998)
* Un mes (2003). En català: Un mes i altres poemes (Denes, 2008, trad. de Jaume Subirana)
* Noches de incendio (Trea, 2006). Bilingüe
* La mancadura (Trea, 2010). En català: La ferida (El Gall Editor, 2018, trad. de Jaume Subirana)

#### Prosa

* La tierra entero (1996)
* Tres siglos construyendo la igualdad. ¿Qué es el feminismo? (2004)
* La maleta al agua (2005)
* Las cosas que le gustan a Fran (2007)
* El extranjero (2007)

#### Assaig

* Notes de Sociollingüística Asturiana (1991)

## Referències

* ↑ «Academia de la Llingua Asturiana». www.academiadelallingua.com. Arxivat de l'original el 2016-10-22. [Consulta: 22 octubre 2016].
* ↑ «Berta Piñán sedrá la Conseyera de Cultura, Política Llingüística y Turismu». [Consulta: 30 juliol 2019].

## Bibliografia

* Biblioasturias 08 Consejería de Educación y Turismo (2007) ISSN 1886-3485

## Enllaços externs

* Biografía y bibliografía
# Becquerel

«Becquerel» té aquests significats:
* Becquerel (unitat), unitat de mesura derivada, del Sistema Internacional, per a amidar l'activitat radioactiva
* Antoine Becquerel (1788 – 1878), científic francès pioner en l'estudi dels fenòmens elèctrics i luminescents
* Antoine Henri Becquerel (París, 1852 - Le Croisic, 1908), físic francès, descobridor de la radioactivitat
* Alexandre-Edmond Becquerel (París, 1820 – 1891), físic francès que estudià l'espectre solar, el magnetisme, l'electricitat i l'òptica; considerat el descobridor de l'efecte fotovoltaic
# Bibimbap

El Bibimbap o Bibim bap (en coreà:비빔밥) és un plat popular de la gastronomia coreana. Significa literalment «arròs barrejat» i originalment es preparava a partir de les sobres d'altres plats. Ingredients que acostumen a acompanyar a l'arròs en el Bibimbap acostumen a ser: verdures, carns, ous fregits, kimchi, salsa picant gochujang i oli de sèsam.

## Referències

* ↑ «bibimbap». [Consulta: 28 setembre 2017].
# Begoña Maestre

Begoña Maestre (Barakaldo, 1 d'agost de 1978) és una actriu de teatre, televisió i cinema basca. El 2011 fou guardonada en la categoria de Millor actriu en el Festival de Cinema de Màlaga en la pel·lícula Arriya.
Pel que fa al teatre, ha aparegut als escenaris, interpretant diferents personatges en obres com Cyrano de Bergerac, Mujeres frente al espejo, Ana en el trópico, Kyrie, el nuevo europeo o Schubert. Pel que fa al cinema, el seu debut va ser l'any 2003 amb el curtmetratge Leni, de Luis García Gómez, en què Begoña interpretava el personatge principal, Leni.
A l'any següent va rodar, a les ordres d'Antonio Gárate, el llargmetratge Un año en la Luna, en el qual donava vida al personatge d'Esther, i al que li va seguir, l'any 2006, "Alesio", del director Gustavo Jiménez. Altres pel·lícules que consten en la seva filmografia són Cuestión de química, de Juan Moya, o Soy el solitario, on interpreta Sílvia Pereira i l'any 2011 a Arriya, d'Alberto Gorritiberea, i La voz dormida el director Benito Zambrano basada en una novel·la d'Ignacio del Moral sobre la repressió franquista durant l'època de la postguerra.
Pel que fa a la televisió és on l'actriu s'ha donat més a conèixer. Ha intervingut de manera puntual, en episodis solts, en algunes de les sèries més conegudes de la televisió espanyola, com Paco y Veva, Hospital Central i El comisario. L'any 2001 va treballar a Ciudad-Sur, en el paper d'"Isa", i l'any 2001 es va incorporar a la sèrie Compañeros, en la qual era "Duna Belarde". Ja en 2004 va treballar també en la sèrie d'intriga Motivos personales, donant vida al personatge de "Tania Acosta".
L'any 2006 va ser contractada per actuar en la telenovel·la Amar en tiempos revueltos, on va obtenir una gran popularitat amb el seu paper de "Carlota Domínguez", la mística i puritana germana d'Elisa. L'any 2009 va entrar a formar part de l'equip de la sèrie Hospital Central, on ja havia participat en algun episodi, però ara amb un personatge fix, el de "Raquel Castaño Moreneo".

## Treballs
### Cinema

* Leni (2003, curtmetratge)
* Un año en La Luna (2004)
* Cuestión de química (2004, curtmetratge)
* Arriya (2011)
* La voz dormida (2011)

### Televisió

* Compañeros (2001-2002)
* Paco y Veva (2004)
* El comisario (2004)
* Hospital Central (2004-2012)
* Motivos personales (2005)
* Estudio 1 (2006)
* Amar en tiempos revueltos (2006-2007)
* Soy El Solitario (2008)
* Cuenta atrás (2008)
* Con el culo al aire (2013)
* Sin identidad (2014)
* Chiringuito de Pepe (2014-2015)

### Teatre

* Schubert
* Kyrie, el nuevo europeo
* Ana en el trópico
* Mujeres frente al espejo
* Cyrano de Bergerac

## Referències

* ↑ ««Oña es un gran plató para historias del Medievo, la guerra o Verano Azul»». Diario de Burgos, 20-09-2015. [Consulta: 1r juny 2020].
* ↑ «Begoña Maestre-Awards» (en anglès). imdb. [Consulta: 5 gener 2015].
* ↑ «Biografía de Begoña Maestre» (en castellà). biografias. [Consulta: 5 gener 2015].
# Beni M'tir

Beni M'tir, Beni M'Tir, Beni Mtir o Beni Metir (àrab: بني مطير, Banī Maṭīr) és un poble al nord-est de Tunísia, dins la regió muntanyosa de Khumayr, a uns pocs quilòmetre d'Aïn Draham. Situat a 650 metres d'altitud i vinculat a la governació de Jendouba, Beni M'tir constitueix la menys poblada de les municipalitats del país, amb una població de 784 habitants en 2014, en la seva majoria joves que viuen principalment de la feina que donen la Société tunisienne de l'électricité et du gaz i la Société nationale d'exploitation et de distribution des eaux. Forma part de la delegació de Fernana.

## Administració

Forma una municipalitat o baladiyya amb codi geogràfic 22 16 (ISO 3166-2:TN-12).
És el centre del sector o imada homònim, amb codi geogràfic 22 56 56, dins de la delegació o mutamadiyya de Fernana (22 56).

## Referències

* 1 2 « La villégiature sereine au concret », Le Renouveau, 2 février 2008, p. 7
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 143. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 65-68. ISSN: 1737-7838 [Consulta: 18 agost 2021].
# Bourvil

Bourvil (Prétot-Vicquemare, 27 de juliol de 1917 - 16è districte de París, 23 de setembre de 1970), nascut André Robert Raimbourg, fou un actor i cantant francès. El 1958 va estrenar l'opereta Pacifico de Jo Moutet amb llibret de Paul Nivoix, junts amb Georges Guétary Com actor, va interpretar Planchet a la pel·lícula de 1953 Els tres mosqueters, d'André Hunebelle, i Thénardier a Les Misérables (1958), de Jean-Paul Le Chanois.

## Discografia

* La ronde du temps
* La tactiques du gendarme
* Du rire aux larmes
* Les rois fainéants
* Bien si bien
* Pacifico reedició en CD per Marianne Mélodie, desembre 2008

## Referències

* ↑ Sandro Cassati, André Bourvil une histoire vraie, City Edition, 2010, ISBN 9782824649535
# Big Stone City

Big Stone City és una població dels Estats Units a l'estat de Dakota del Sud. Segons el cens del 2000 tenia 605 habitants.

## Demografia

Segons el cens del 2000, Big Stone City tenia 605 habitants, 254 habitatges, i 166 famílies. La densitat de població era de 189,9 habitants per km².
Dels 254 habitatges en un 29,9% hi vivien nens de menys de 18 anys, en un 59,8% hi vivien parelles casades, en un 3,9% dones solteres, i en un 34,3% no eren unitats familiars. En el 31,1% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,8% tenia menys de 18 anys, un 6% entre 18 i 24, un 25,5% entre 25 i 44, un 26,8% de 45 a 60 i un 19% 65 anys o més.
L'edat mediana era de 42 anys. Per cada 100 dones de 18 o més anys hi havia 97,9 homes.
La renda mediana per habitatge era de 31.250 $ i la renda mediana per família de 39.583 $. Els homes tenien una renda mediana de 22.875 $ mentre que les dones 17.417 $. La renda per capita de la població era de 19.297 $. Entorn del 7,4% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Stone City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Big Stone City». American Fact Finder. Oficina del Cens dels Estats Units, 12-01-2010.
# Broderbund

Broderbund Software, Inc. va ser un fabricant nord-americà de videojocs, programari educatiu i eines de productivitat. Broderbund és més conegut pels èxits de videojocs de 8 bits Choplifter, Lode Runner, Karateka i Prince of Persia (tots els quals es van originar a l'Apple II), així com The Print Shop, originalment per imprimir rètols i pancartes en matriu de punts. impressores—i els jocs Myst i Carmen Sandiego. L'empresa es va fundar a Eugene, Oregon, i es va traslladar a San Rafael, Califòrnia, després a Novato, Califòrnia. Broderbund va ser comprat per SoftKey el 1998.
Molts dels títols de programari de Broderbund, com ara The Print Shop, PrintMaster i Mavis Beacon, encara es publiquen amb el nom de "Broderbund". Els jocs llançats pel reviscut Broderbund els distribueix Encore, Inc. Broderbund és ara la marca dels títols de disseny gràfic, productivitat i entreteniment educatiu de Riverdeep, com ara The Print Shop, Carmen Sandiego, Mavis Beacon Teaches Typing, la sèrie Living Books i Reader Rabbit, a més de publicar programari per a altres empreses, especialment ZoneAlarm de Zone Labs.
La companyia sovint llançava edicions escolars dels seus jocs, que contenien funcions addicionals per permetre als professors utilitzar el programari per facilitar l'aprenentatge dels estudiants.

## Referències

* ↑ "About Brøderbund." Brøderbund. April 12, 1997. Retrieved on June 3, 2011. "Broderbund Software, Inc. 500 Redwood Blvd. Novato, California 94948"
* ↑ «What's in a School Edition?». Arxivat de l'original el 19 febrer 1997. [Consulta: 5 març 2017].

## Enllaços externs

* Broderbund - Lloc web oficial
# Barreta energètica

Una barreta energètica és una barreta amb nutrients complementàris que contenen cereals i altres aliments d'alta energia dirigits a persones que necessiten energia ràpida en situacions de desgast excepcional, com per exemple en proves esportives. Es tracta d'un suplement dietètic concentrat consumit per esportistes i corredors per tal de cobrir les seves necessitats calòriques quan fan un esforç físic intens. Les barretes energètiques se solen presentar sovint en envasos individuals, de manera que sigui fàcil de portar-les al damunt durant la cursa o l'entrenament.

## Referències

* ↑ «Barreta energètica». Terminologia de les curses populars. TERMCAT, Centre de Terminologia. [Consulta: 4 maig 2019].
# Artèria axil·lar

En l'anatomia humana, l'artèria axil·lar és una gran artèria que transporta sang oxigenada del costat lateral del tòrax, l'axil·la (aixella) i l'extremitat superior. El seu origen es troba al marge lateral de la primera costella, abans de la qual s'anomena artèria subclàvia.
Després de passar el marge inferior del múscul rodó major es converteix en l'artèria braquial.

## Estructura

Sovint es coneix que l'artèria axil·lar té tres parts, amb aquestes divisions basades en la seva ubicació en relació al múscul pectoral menor, que és superficial a l'artèria.
* Primera part: la part de l'artèria superior al pectoral menor
* Segona part: la part de l'artèria posterior al pectoral menor
* Tercera part: la part de l'artèria inferior al pectoral menor.

### Relacions

L'artèria axil·lar està acompanyada per la vena axil·lar, que es troba a la part medial de l'artèria, al llarg de la seva longitud.
A l'axil·la, l'artèria axil·lar està envoltada pel plexe braquial. La segona part de l'artèria axil·lar és la referència per a les descripcions de la ubicació dels cordons en el plexe braquial. Per exemple, el fascicle posterior del plexe braquial s'anomena així perquè es troba posterior a la segona part de l'artèria.

## Referències

* 1 2 Ryan, Stephanie. «Chapter 7». A: Anatomy for diagnostic imaging. Third. Elsevier Ltd, 2011, p. 277. ISBN 9780702029714.
# Despreniment (geologia)

* Per a altres significats, vegeu «Despreniment».
Un despreniment és un procés geomorfològic que consisteix en la caiguda per gravetat, principalment de materials rocosos, des d'un cingle, paret rocosa o vessant rocós. Els despreniments els podem subdividir en caigudes, si el moviment de la massa rocosa és completament vertical, i en bolcades, si el material rocós pivota sobre un eix imaginari situat en el seu peu abans de caure verticalment.
# Itxinski

Itxinski (en rus: Ичинский) és un poble (un possiólok) del krai de Kamtxatka, a Rússia, que el 2021 tenia 17 habitants. Pertany al districte de Sóbolevo.

## Referències

* ↑ «Населенные пункты Камчатки (даты возникновения, наименования, переименования, упразднения; краткая топонимика Камчатки) | Публикации по истории Камчатки | Камчатка, Петропавло …». Arxivat de l'original el 2013-01-28. [Consulta: 16 gener 2013].
# Els Casalots (Senyús)

Els Casalots és un paratge del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria de Senyús.
Està situat al nord-oest dels Masos de la Coma, a ponent de l'extrem sud-occidental del Serrat de la Pera, al nord de la Borda d'Aubarell.

## Enllaços externs

* Institut Cartogràfic de Catalunya; cal fer dos passos d'aproximació
# El Collell

«El Collell» té aquests significats:
* El Collell (Collsuspina), masia al terme de Collsuspina (el Moianès)
* El Collell (Guixers), masia al terme de Guixers (el Solsonès)
* El Collell (l'Esquirol), masia al terme de l'Esquirol (Osona)
* el Collell (Rupit i Pruit), masia al terme de Rupit i Pruit (Osona)
* el Collell (Malla), mas al terme de Malla (Osona)
* Santa Maria del Collell, església i santuari al municipi de Sant Ferriol (la Garrotxa)
# Eleccions al Parlament de Navarra de 1995

Les Eleccions al Parlament de Navarra de 1995 se celebraren el 28 de maig. Amb un cens de 437.797 electors, els votants foren 299.545 (68,42%) i 138.252 les abstencions (31,57%). Fou elegit president Javier Otano Cid (PSN-PSOE) com a cap de la llista més votada, mercè un acord amb CDN i EA. Tanmateix, el 1996 Otano hagué de dimitir per un afer de corrupció i després d'un petit interinatge de Juan Cruz Alli (CDN), es tornà a fer una nova coalició UPN-CDN i fou nomenat president Miguel Sanz Sesma (UPN).
← Eleccions al Parlament de Navarra, 1995 → :
| Partit | Vots | % | Escons |
| UPN | 93.163 | 31,34 | 17 |
| PSN-PSOE | 62.021 | 20,86 | 11 |
| CDN | 55.153 | 18,55 | 10 |
| IU-EBN | 27.773 | 9,43 | 5 |
| Herri Batasuna | 27.404 | 9,43 | 5 |
| Eusko Alkartasuna | 13.568 | 4,56 | 2 |
| Batzarre | 6.509 | 2,19 | |
| Nafarroa Abertzaleak | 2.943 | 0,99 | |
| PIE | 2.041 | 0,68 | |
| EKA | 843 | 0,28 | |
A part, es comptabilitzaren 5.761 (1,31%) vots en blanc.

## Diputats

* Javier Otano Cid (PSN-PSOE)
* Juan Cruz Alli Aranguren (CDN)
* Floren Aoiz Monreal (Herri Batasuna)

## Enllaços externs

* Resultats de totes les eleccions navarreses Arxivat 2009-03-25 a Wayback Machine.
# Els àngels del carrer

Els àngels del carrer (Street Angel) és una pel·lícula estatunidenca dirigida per Frank Borzage, estrenada el 1928 i subtitulada al català. Janet Gaynor va guanyar l'Oscar a la millor actriu per al seu retrat d'"Angela" a la pel·lícula. Aquesta va ser una de tres pel·lícules per a les quals Gaynor va rebre un Oscar el 1929; les altres van ser Sunrise: A Song of Two Humans de F. W. Murnau i Seventh Heaven de Borzage. Street Angel també va ser nominada per l'Oscar a la millor direcció artística i a la millor fotografia

## Argument

A Nàpols, on les prostitutes poden pagar el seu lloguer, Angela és sentenciada a un any de treballs quan intenta robar (mentre feia el carrer) per pagar la medicació per la seva mare a punt de morir. Fuig i s'amaga en un circ, on és un talent natural i coneix Gino, un pintor. Quan es trenca el seu turmell en una caiguda...

## Repartiment

* Janet Gaynor: Angela
* Charles Farrell: Gino
* Alberto Rabagliati: Policia
* Cino Conti: Policia
* Guido Trento: Neri el sergent de la policia
* Henry Armetta: Mascetto
* Louis Liggett: Beppo
* Milton Dickinson: Bimbo
* Helena Herman: Andrea
* Natalie Kingston: Lisetta

## Premis i nominacions
### Premis

* Oscar a la millor actriu per a Janet Gaynor

### Nominacions

* Oscar a la millor fotografia per Ernest Palmer
* Oscar a la millor direcció artística per Harry Oliver

## Referències

* ↑ És a dir
* ↑ NY Times: Street Angel (en anglès).
# El dinosaure

El dinosaure és un microrelat de l'escriptor Augusto Monterroso publicat com a part del llibre "Obres completes (i altres contes)" el 1959. És considerat un dels relats més curts mai escrits en llengua castellana.
El peculiar conte es compon únicament de la frase següent:
| « | "Cuando despertó, el dinosaurio todavía estaba allí" (Quan va despertar, el dinosaure encara hi era) | » |
Aquest simple enunciat constitueix un microrelat, probablement el més cèlebre de tots els publicats per Monterroso al llarg de la seva carrera. El dinosaure va ser considerat com el relat més curt en llengua castellana fins a la publicació el 2005 de L'emigrant, del mexicà Luis Felipe Lomelí.

## Referències

* ↑ Monterroso, Augusto. Obras completas (y otros cuentos). Impr. Universitaria - Universidad Nacional Autónoma de México (UNAM), 1959.
* ↑ Cuentos breves para leer en la cama. Madrid: Santillana Ediciones Generales SL, 2009. ISBN 978-84-663-2340-6.
* ↑ G. Lomelí, Luis Felipe. Ella sigue de viaje. Tusquets Editores, 2005.
* ↑ «Escriben cuento más corto que El dinosaurio.». El Universal, 2005. Arxivat de l'original el 2012-07-03 [Consulta: 15 juny 2012]. Arxivat 2012-07-03 a Wayback Machine.
# Eleccions generals japoneses de 1983

Les eleccions generals japoneses de 1983 (第37回衆議院議員総選挙, Dai 37 kai Shūgiin Giinsō Senkyo) es van celebrar el 18 de desembre de 1983 per a renovar tots els membres de la Cambra de Representants del Japó i elegir el Primer Ministre del Japó.
El guanyador de les eleccions va ser l'aleshores Primer Ministre Yasuhiro Nakasone, del Partit Liberal Democràtic el qual va poder governar mitjançant un pacte de coalició amb el Nou Club Liberal del ministre Tagawa.

## Antecedents

Quan se celebraren les eleccions, Yasuhiro Nakasone era ja Primer Ministre des de feia un any, quan va ser elegit el novembre de 1982 successor de Zenkō Suzuki, del mateix partit.

## Resultats
### Generals

| | Partit Liberal Democràtic | 25.982.785 | 45,76 | 250 | 34 |
| | Partit Socialista del Japó | 11.065.082 | 19,49 | 112 | 5 |
| | Kōmeitō | 5.745.751 | 10,12 | 58 | 25 |
| | Partit Democràtic Socialista | 4.129.907 | 7,27 | 38 | 6 |
| | Partit Comunista del Japó | 5.302.485 | 9,34 | 26 | 3 |
| | Nou Club Liberal | 1.341.584 | 2,36 | 8 | 4 |
| | Unió Socialdemòcrata | 381.045 | 0,67 | 3 | = |
| | Altres partits | 62.323 | 0,11 | 0 | 0 |
| | Independents | 2.768.735 | 4,88 | 16 | 5 |
| Total | Total | 56.779.697 | | 511 | 0 |
| Vots vàlids | Vots vàlids | 56.779.697 | - | | |
| Vots nuls | Vots nuls | 27.472.908 | - | | |
| Participació | Participació | 57.240.829 | 67,94 | | |
| Cens | Cens | 84.252.608 | | | |
| Font: ||||||

## Referències

* ↑ Interparliamentary Union (IPU), 1983 House of Representatives election
* ↑ Ministry of Internal Affairs and Communications (MIC), Statistics Department, Long-term statistics, chapter 27: Public servants and elections, sections 27-7 to 27-10 Elections for the House of Representatives
# Epilèpsia generalitzada

L'epilèpsia generalitzada és una forma d'epilèpsia caracteritzada per crisis amb una afectació generalitzada, habitualment en forma de convulsions. L'epilèpsia generalitzada, a diferència de la focal, presenta crisis que afecten la consciència i l'activitat elèctrica de tot o d'una part més gran del cervell (que es pot veure, per exemple, a l'electroencefalografia (EEG).
L'epilèpsia generalitzada es denomina primària quan l'afecció és diagnosticada originalment en si, a diferència de l'epilèpsia secundària, que es presenta com a símptoma i signe d'una afecció diagnosticada (per exemple, un tumor cerebral).

## Manifestació

Aquestes crisis epilèptiques poden ser:
* Convulsants:
** Convulsions mioclòniques
** Convulsions clòniques
** Convulsions tonicoclòniques
* Crisi d'absència
* Crisi d'atonia
Les convulsions generalitzades es produeixen en diverses síndromes convulsives, incloent-hi epilèpsia mioclònica, convulsions neonatals familiars, epilèpsia d'absència infantil, epilèpsia d'absència, síndrome de West, epilèpsia mioclònica juvenil, síndrome de Lennox-Gastaut i epilèpsia generalitzada amb semiologia occipital.

## Pronòstic

La majoria de les epilèpsies generalitzades comencen durant la infància. Mentre que alguns pacients superen l'epilèpsia durant l'adolescència i ja no necessiten medicació, en d'altres, la malaltia es manté per a tota la vida, de manera que requereix sempre medicació i seguiment.

## Tractament

S'utilitzen en casos de sospita d'epilèpsia generalitzada primària:
* Valproat
* Levetiracetam
* Zonisamida
* Topiramat
* Lamotrigina
El valproat, un fàrmac relativament antic, sovint es considera el tractament de primera línia.

## Referències

* ↑ «Comprehensive Epilepsy Center | NYU Langone Medical Center». Arxivat de l'original el 2009-11-08. [Consulta: 16 desembre 2016].
* ↑ «Primary Generalized Epilepsy», 09-09-2013. [Consulta: 16 desembre 2016].
* ↑ «Seizures or epilepsy», 26-01-2013. [Consulta: 16 desembre 2016].
* ↑ Gómez-Porro, Pablo; Serrano, Angel Aledo; Toledano, Rafael; García-Morales, Irene; Gil-Nagel, Antonio «Genetic (idiopathic) generalized epilepsy with occipital semiology». Epileptic Disorders, 20, 5, 01-10-2018, pàg. 434–439. DOI: 10.1684/epd.2018.0994. ISSN: 1294-9361.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2023.